Ինչպես իր ելույթի ժամանակ նշեց ՀՀ ԱԳ նախարար Էդվարդ Նալբանդյանը, Հայաստանն ակնկալում է բոլոր հնարավոր ոլորտներում և ուղղություններով զարգացնել ու խորացնել համապարփակ համագործակցությունը և՛ Արևելյան գործընկերության, և՛ Եվրոպական հարևանության քաղաքականության շրջանակներում` հիմնվելով վերջին տարիների ձեռքբերումների վրա և պատշաճ կերպով նկատի ունենալով այլ ինտեգրացիոն ձևաչափերում Հայաստանի հանձնառությունները: Հիշեցնենք, որ 2015 թվականի դեկտեմբերին ազդարարվեց Հայաստանի և Եվրոպական միության միջև նոր համապարփակ համաձայնագրի շուրջ բանակցությունների պաշտոնական մեկնարկը, ինչը նախատեսում է կողմերի միջև համագործակցության նոր իրավապայմանագրային հիմքի ստեղծում: